Տպագիր մամուլի դեպքում վիճակը մի փոքր այլ է: Ընթերցողը հնարավորություն ունի կարդալ երկու հակադիր թերթեր եւ իր համար եզրակացություններ անել: Այսօր գոյացել է մամուլի համար շատ վնասակար հասկացություն` ընդդիմադիր կամ իշխանամետ մամուլ: Ես չեմ հասկանում, թե սա ի՞նչ է նշանակում: Կարելի է լինել պետականամետ, բայց հանդես գալ ընդդիմադիր դիրքերից: Կարելի է նաեւ լինել ընդդիմադիր, սակայն պետականության հարցերում ունենալ ավելի խորաթափանց հայացք: